**Zámer výzvy na predkladanie žiadostí o poskytnutie NFP zameranej na podporu projektov priemyselného výskumu a experimentálneho vývoja[[1]](#footnote-1)**

|  |  |
| --- | --- |
| **Priorita** | 1P1. Veda, výskum a inovácie |
| **Špecifický cieľ** | RSO1.1. Rozvoj a rozšírenie výskumných a inovačných kapacít a využívanie pokročilých technológií (EFRR) |
| **Opatrenie** | 1.1.1 Podpora medzisektorovej spolupráce v oblasti výskumu, vývoja a inovácií a zvyšovanie výskumných a inovačných kapacít v podnikoch |
| **Cieľ výzvy** | Cieľom výzvy je **podporiť zvýšenie stupňa inovatívnosti a konkurencieschopnosti podnikateľského sektora prostredníctvom realizácie projektov priemyselného výskumu a experimentálneho vývoja a z toho vyplývajúce zvýšenie podnikových výdavkov na predmetné aktivity.**  Pomoc je poskytovaná prostredníctvom nenávratného finančného príspevku (ďalej len „NFP“). |
| **Zdôvodnenie potreby výzvy** | **Základným zámerom výzvy** je podporiť zvýšenie miery zapojenia súkromného sektora do výskumno – vývojových a inovačných aktivít, podporiť v podnikoch realizáciu daných aktivít v každom stupni inovačného reťazca a stimulovať spoluprácu podnikov s výskumnými organizáciami a podnikmi navzájom.  V podiele výdavkov na výskum, vývoj a inovácie Slovensko dlhodobo výrazne zaostáva za priemerom Európskej únie. Úroveň inovačnej výkonnosti SR je v porovnaní s ostatnými krajinami EÚ dlhodobo na nízkej úrovni. Nízka kvalita verejného výskumu a obmedzená spolupráca s podnikmi obmedzuje rozvoj a spoločné využívanie vedomostí a zručností. Podpora výskumno –vývojových a inovačných aktivít v podnikoch a podpora spolupráce podnikov s výskumnými organizáciami má za cieľ prispieť k zvýšeniu domácich podnikových výdavkov na výskum a vývoj a k zlepšeniu inovačných kapacít podnikov. |
| **Forma výzvy** | otvorená  Predpokladaný termín **vyhlásenia výzvy**: 1Q/2024  K **uzavretiu výzvy** dôjde po vyčerpaní finančných prostriedkov určených na vyčerpanie vo výzve, resp. na základe rozhodnutia poskytovateľa z dôvodu nedostatočného záujmu zo strany potenciálnych žiadateľov.  **Schvaľovanie žiadostí o poskytnutie NFP** bude prebiehať systémom hodnotiacich kôl. |
| **Indikatívna alokácia výzvy** | **125 404 740 EUR**  v členení:   * **95 110 452 EUR** – menej rozvinuté regióny (všetky samosprávne kraje Slovenskej republiky s výnimkou Bratislavského samosprávneho kraja) a * **30 294 288 EUR** – viac rozvinuté regióny (Bratislavský samosprávny kraj). |
| **Oprávnení žiadatelia/partneri** | **Oprávnení žiadatelia:**  **Fyzické, alebo právnické osoby** oprávnené na podnikanie podľa § 2 ods. 2 písm. a) až c) zákona č. 513/1991 Zb. Obchodný zákonník v znení neskorších predpisov, t. j.:   * osoby zapísané v Obchodnom registri, * osoby, ktoré podnikajú na základe živnostenského oprávnenia, * osoby, ktoré podnikajú na základe iného než živnostenského oprávnenia podľa osobitných predpisov,   ktoré sú registrované na území Slovenskej republiky, a od **vzniku ktorých ku dňu predloženia žiadosti o poskytnutie NFP uplynulo minimálne 12 mesiacov.**  **Oprávnený žiadateľ musí byť najneskôr k dátumu predloženia žiadosti o poskytnutie NFP držiteľom platného osvedčenia o spôsobilosti vykonávať činnosti v oblasti výskumu a vývoja**[[2]](#footnote-2).  **Oprávnení partneri:**   * **fyzické, alebo právnické osoby** oprávnené na podnikanie podľa § 2 ods. 2 písm. a) až c) zákona č. 513/1991 Zb. Obchodný zákonník v znení neskorších predpisov, t. j.: * osoby zapísané v Obchodnom registri, * osoby, ktoré podnikajú na základe živnostenského oprávnenia, * osoby, ktoré podnikajú na základe iného než živnostenského oprávnenia podľa osobitných predpisov,   ktoré sú registrované na území Slovenskej republiky, a od **vzniku ktorých ku dňu predloženia žiadosti o poskytnutie NFP uplynulo minimálne 12 mesiacov.**  Oprávnený partner, ktorý je fyzickou, alebo právnickou osobou oprávnenou na podnikanie **musí byť najneskôr k dátumu predloženia žiadosti o poskytnutie NFP držiteľom platného osvedčenia o spôsobilosti vykonávať činnosti v oblasti výskumu a vývoja.**   * **právnické osoby uskutočňujúce výskum a vývoj** podľa § 7 písm. a) až d) zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácií ústrednej štátnej správy v znení neskorších predpisov (ďalej len „**výskumné organizácie**“), t. j. subjekty to:  1. *štátneho sektoru*: 2. Slovenská akadémia vied; 3. právnické osoby uskutočňujúce výskum a vývoj zriadené ústrednými orgánmi štátnej správy;   b) *sektoru verejných výskumných inštitúcií*:  i) verejné výskumné inštitúcie;  c) *sektoru vysokých škôl:*   1. verejné vysoké školy; 2. štátne vysoké školy; 3. súkromné vysoké školy; 4. právnické osoby uskutočňujúce výskum a vývoj založené vysokými školami;   d) *neziskového sektoru*:   1. občianske združenia; 2. neziskové organizácie; 3. združenia právnických osôb uskutočňujúce výskum a vývoj   za podmienky, že **vykonávajú v rámci projektu výlučne nehospodársku činnosť**  (t. j. pomoc poskytovaná týmto organizáciám nemá charakter štátnej pomoci), pričom musí ísť o nezávislý výskum a/alebo vývoj výskumnej organizácie uskutočňovaný prostredníctvom efektívnej spolupráce s podnikom/-kmi. |
| **Oprávnené aktivity** | Oprávneným projektom v rámci tejto výzvy je **výskumno – vývojový projekt zameraný na dosiahnutie stanovených míľnikov a výstupov**, ktorý zároveň musí spĺňať všetky nasledovné podmienky:   1. **oprávnenými aktivitami** v rámci projektu, ktorý je predmetom žiadosti o poskytnutie NFP, sú aktivity:  * *priemyselný výskum a/alebo* * *experimentálny vývoj;*  1. realizácia oprávnených aktivít podľa predchádzajúceho bodu 1. v rámci projektu, ktorý je predmetom žiadosti o poskytnutie NFP musí viesť k **dosiahnutiu stanovených míľnikov a výstupov projektu;** 2. v rámci projektu realizovaného s využitím inštitútu partnerstva je **maximálny počet členov partnerstva stanovený na tri subjekty**, t. j. žiadateľ a maximálne dvaja partneri projektu; 3. vecná realizácia projektu **nesmie začať pred dátumom predloženia žiadosti o poskytnutie NFP;** 4. projekt, ktorý je predmetom žiadosti o poskytnutie NFP musí byť **v súlade so *Stratégiou výskumu a inovácií pre inteligentnú špecializáciu Slovenskej republiky 2021 – 2027* (SK RIS3 2021+).** |
| **Oprávnené výdavky** | Oprávnenými výdavkami v rámci výzvy sú:   1. výdavky na personál: výskumní pracovníci, technici a iní pomocní pracovníci v rozsahu, v ktorom sa podieľajú na realizácii projektu; 2. výdavky na nástroje a vybavenie v rozsahu a v období ich použitia v rámci realizácie projektu. V prípade, ak sa takéto nástroje a vybavenie nepoužívajú v rámci realizácie projektu počas celej doby svojej životnosti, za oprávnené výdavky sa považujú jedine náklady na odpisy zodpovedajúce dĺžke realizácie projektu, vypočítané na základe všeobecne uznávaných účtovných zásad; 3. náklady na budovy v rozsahu a v trvaní ich použitia v rámci realizácie projektu. Za oprávnené výdavky sa považujú iba náklady na odpisy zodpovedajúce dĺžke realizácie projektu, vypočítané na základe všeobecne uznávaných účtovných zásad; 4. výdavky na zmluvný výskum, poznatky a patenty zakúpené alebo licencované z vonkajších zdrojov na základe zásady trhového odstupu, ako aj výdavky na poradenské služby a rovnocenné služby použité výlučne na realizáciu daného projektu; 5. ďalšie režijné výdavky a iné prevádzkové výdavky, a to vrátane výdavkov na materiály, dodávky a podobné výrobky, vzniknuté priamo v dôsledku realizácie projektu. |
| **Oprávnené územie** | Oprávneným územím je **celé územie Slovenskej republiky.**  Pre stanovenie územnej oprávnenosti je rozhodujúce miesto realizácie projektu, nie sídlo žiadateľa a/alebo partnera projektu. |
| **Podmienka dodržania zásady „nespôsobovať významnú škodu“ (DNSH)** | Projekt, ktorý je predmetom žiadosti o poskytnutie NFP musí byť v súlade so zásadou ***„nespôsobovať významnú škodu“*** čo znamená, že realizáciou projektu nemôže dôjsť k podpore, alebo vykonávaniu hospodárskych činností, ktoré výrazne poškodzujú akékoľvek environmentálne ciele v zmysle čl. 17 nariadenia o taxonómii[[3]](#footnote-3). |
| **Kritériá pre výber projektov** | V rámci výzvy budú uplatňované kritériá pre výber projektov, ktoré budú uvedené v prílohe výzvy – *Kritériá pre výber projektov[[4]](#footnote-4).*  Kritériá pre výber projektov budú tvorené sadou vylučujúcich,  bodovaných a rozlišovacích kritérií, pričom prostredníctvom jedného z vylučujúcich kritérií bude posúdená skutočnosť, či je projekt, ktorý je predmetom žiadosti o poskytnutie NFP, v súlade s Chartou základných práv EÚ, princípmi rodovej rovnosti a nediskriminácie, zohľadňujúc potreby zabezpečenia prístupnosti pre osoby so zdravotným postihnutím podľa článku 9 nariadenia Európskeho parlamentu a Rady (EÚ) 2021/1060. |
| **Podmienky týkajúce sa štátnej pomoci a vyplývajúce zo schémy štátnej pomoci** | Podmienky týkajúce sa štátnej pomoci sa vo výzve aplikujú prostredníctvom **Schémy štátnej pomoci na podporu priemyselného výskumu a experimentálneho vývoja.**  Pomoc na projekty realizované v rámci tejto výzvy je poskytovaná podľa čl. 25 Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy1 v platom znení. |
| **Maximálna intenzita pomoci** | Maximálna intenzita pomoci:   1. **v prípade žiadateľov a partnerov, ktorí sú fyzickými alebo právnickými osobami oprávnenými na podnikanie nesmie prekročiť hodnoty uvedené v nasledovnej tabuľke:**  |  |  |  |  | | --- | --- | --- | --- | | **Oprávnená aktivita** | **Žiadateľ / Partner**  **(fyzická alebo právnická osoba oprávnená na podnikanie)** | **Maximálna intenzita pomoci v (%)** | **Zvýšená sadzba maximálnej intenzity pomoci v (%)** | | **priemyselný výskum** | mikro a malý podnik | 70 % | 80 % | | stredný podnik | 60 % | 75 % | | veľký podnik | 50 % | 65 % | | **experimentálny vývoj** | mikro a malý podnik | 45 % | 60 % | | stredný podnik | 35 % | 50 % | | veľký podnik | 25 % | 40 % |   Zvýšenú sadzbu maximálnej intenzity pomoci je možné aplikovať v prípade, ak je splnená jedna z nasledovných podmienok:   1. **projekt zahŕňa efektívnu spoluprácu** realizovanú prostredníctvom inštitútu partnerstva medzi najmenej dvoma navzájom nezávislými stranami, pričom: 2. v prípade, ak ide o efektívnu spoluprácu medzi podnikmi musí platiť, že:  * minimálne jeden zo zapojených podnikov musí byť mikro, malý, alebo stredný podnik a zároveň * žiaden zo zapojených podnikov nesmie znášať viac ako 70% oprávnených výdavkov projektu,   alebo   1. v prípade, ak ide o efektívnu spoluprácu medzi podnikom a jednou, alebo viacerými výskumnými organizáciami musí platiť, že:  * zapojené výskumné organizácie znášajú kumulatívne minimálne 10% oprávnených výdavkov projektu a zároveň * zapojené výskumné organizácie majú právo uverejňovať výsledky vlastného výskumu,   alebo   1. **realizácia projektu prebieha v podporovanom regióne,** spĺňajúcom podmienky stanovené v čl. 107 ods. 3 písm. a) Zmluvy o fungovaní EÚ (v podmienkach SR dané podmienky spĺňajú všetky samosprávne kraje s výnimkou Bratislavského samosprávneho kraja). 2. **v prípade partnerov, ktorí sú výskumnými organizáciami, pričom v rámci projektu ide o poskytovanie pomoci na ich nehospodársku činnosť, t. j. poskytovanie NFP mimo schému štátnej pomoci nesmie prekročiť hodnoty uvedené v nasledovnej tabuľke:**  |  |  | | --- | --- | | **Typ subjektu** | **Maximálna intenzita pomoci v (%)** | | * vybrané subjekty štátnej správy[[5]](#footnote-5) * verejné vysoké školy * verejné výskumné inštitúcie | 100% | | * ostatné subjekty mimo okresu Bratislava[[6]](#footnote-6) | 92% | | * ostatné subjekty v rámci okresu Bratislava5 | 85% | |
| **Maximálna a minimálna výška príspevku** | **Maximálna výška NFP** na projekt je 2 000 000 €  **Minimálna výška NFP** na projekt je 200 000 € |
| **Indikatívny zoznam merateľných ukazovateľov projektu** | Výstupy projektu, ktoré majú byť dosiahnuté realizáciou projektu sa kvantifikujú prostredníctvom nasledovných merateľných ukazovateľov **výstupu**:   * *Podniky podporované grantmi;* * *Nové podporované podniky;* * *Podniky spolupracujúce s výskumnými organizáciami;*   Výstupy projektu, ktoré majú byť dosiahnuté realizáciou projektu sa kvantifikujú prostredníctvom nasledovnýchmerateľných ukazovateľov **výsledku**:   * *Podané patentové prihlášky;* * *Prihlášky ochranných známok a dizajnov;* * *Malé a stredné podniky inovujúce interne;* * *Malé a stredné podniky zavádzajúce inovácie produktov alebo procesov.*   Gestor HP pripraví set iných údajov pre monitorovanie HP. Po ich finalizácii budú uvedené vo výzve v časti Merateľné ukazovatele. |

1. Poskytovateľ je oprávnený rozdeliť výzvu na predkladanie žiadostí o poskytnutie NFP na dve, príp. viac samostatných výziev, ak je to účelné najmä z hľadiska špecifík jednotlivých oblastí podpory, alebo oprávnenosti podporovaného územia. [↑](#footnote-ref-1)
2. Osvedčenie o spôsobilosti vykonávať činnosti v oblasti výskumu a vývoja vydáva Ministerstvo školstva, vedy, výskumu a športu Slovenskej republiky, pričom podrobnosti o spôsobe a postupe hodnotenia spôsobilosti vrátane obsahu žiadosti o vydanie osvedčenia a podporných podkladov ustanovuje *Výnos Ministerstva školstva Slovenskej republiky z 15. mája 2009 č. CD-2009-20239/4722-1:11 o spôsobe a postupe hodnotenia spôsobilosti osôb na vykonávanie výskumu a vývoja*. [↑](#footnote-ref-2)
3. Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 v platnom znení. [↑](#footnote-ref-3)
4. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku v platnom znení v článku 73 ods. 1 a 2 stanovuje minimálne požiadavky, ktoré musia byť uplatnené pri výbere projektov. Tieto požiadavky sú vo výzve zohľadnené v rámci príslušných podmienok poskytnutia príspevku. [↑](#footnote-ref-4)
5. Ústredné orgány štátnej správy a ostatné ústredné orgány štátnej správy, štátne rozpočtové organizácie, štátne príspevkové organizácie, Slovenský pozemkový fond, ŽSR, ŽSSK, Slovenský vodohospodársky podnik, š. p. Banská Štiavnica, Slovak Business Agency a NDS. [↑](#footnote-ref-5)
6. Okres Bratislava znamená: okres Bratislava I, okres Bratislava II, okres Bratislava III, okres Bratislava IV a okres Bratislava V. [↑](#footnote-ref-6)